Document ID: 32002R1472

Komisijas Regula (EK) Nr. 1472/2002
(2002. gada 13. augusts),
ar kuru groza Regulu (EK) Nr. 174/1999, ar ko paredz īpašus sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 509/2002 [2], un jo īpaši tās 26. panta 3. punktu un 31. panta 14. punktu,
tā kā:
(1) Ar Padomes 2002. gada 29. jūlija Regulu (EK) Nr. 1408/2002, ar ko dažiem lauksaimniecības produktiem nosaka koncesijas Kopienas tarifu kvotu veidā un paredz dažu Eiropas Līgumā ar Ungāriju paredzēto lauksaimniecības koncesiju autonomu pagaidu pielāgojumu [3], ievieš savstarpējas tarifu kvotu koncesijas, paredzot atcelt Kopienas kompensācijas par dažiem produktiem. Lai nepieļautu traucējumus tirdzniecībā ar šo valsti un garantētu to, ka uz turieni eksportē tikai produktus, par kuriem nav saņemtas kompensācijas, cik iespējams drīz jāizveido īpaša sistēma, kā izsniedz licences attiecībā uz šo valsti. Tālab noteikumi, ko piemēro atbilstīgi Regulas (EK) Nr. 174/1999 20.b pantam un Komisijas 2002. gada 26. jūlija Regulai Nr. 1369/2002, ar ko paredz atkāpi no 31. panta 10. punkta Padomes Regulā (EK) Nr. 1255/1999 attiecībā uz pierādījumiem, ka produkti, par kuriem piešķir diferencētas kompensācijas, ir sasnieguši galamērķi, kā arī nosaka sīki izstrādātus noteikumus zemākas eksporta kompensācijas likmes piemērošanai attiecībā uz dažiem piena produktiem [4], jāattiecina arī uz Ungāriju, papildinot VIII pielikumu Komisijas Regulai (EK) Nr. 174/1999 [5], kurā jaunākie grozījumi izdarīti ar Regulu (EK) Nr. 1368/2002 [6].
(2) Regulas (EK) Nr. 174/1999 6. pants nosaka eksporta licenču derīguma termiņu. Lai izpildītu piešķirtās koncesijas, jāparedz ierobežot eksporta licenču derīguma termiņu, tās anulējot un atbrīvojot iemaksāto drošības naudu.
(3) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 174/1999 VIII pielikumu aizstāj ar šīs regulas pielikumu.
2. pants
Licences, kas attiecas uz kādu no Regulas (EK) Nr. 174/1999 VIII pielikumā uzskaitītajiem produktiem un kas izsniegtas pirms šīs regulas spēkā stāšanās dienas, un kam derīguma termiņš beidzas pēc 2002. gada 31. jūlija, un kam 7. ailē ir norādīta Ungārija, anulē pēc ieinteresētās personas lūguma, un drošības naudu atmaksā proporcionāli neizmantotajiem daudzumiem.
3. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 13. augustā

Labels: 3
18
17